cyanic-selkie/wikianc huggingface dataset:
ஆசனிக்கு
வேதியியல்
இது ஆக்சிசனில் எரிந்து ஆர்சனிக் டிரையாக்சைடு மற்றும் ஆர்சனிக் பென்டாக்சைடு போன்ற சேர்மங்களை உருவாக்குகிறது. இவை மிகவும் பிரபலமாக அறியப்படும் பாசுபரசு  சேர்மங்களைப் போலவே பண்புகளை வெளிப்படுத்துகின்றன. புளோனுடன் சேர்ந்து ஆர்சனிக் பெண்டா புளோரைடையும் கொடுக்கிறது. வளிமண்டல அழுத்தத்தில் பாசுபரசு மற்றும் அதன் சேர்மங்கள் சிலவற்றை சூடுபடுத்தினால் திரவநிலைக்குச் செல்லாமல் 887 K வெப்பநிலையில்  நேரடியாக பதங்கமாகின்றன. முந்நிலைப் புள்ளியான 820 செல்சியசு வெப்பநிலை மற்றும் 3.63 மெகா பாசுகலில் ஆர்சனிக்கு தனிமம் திட, திரவ, வாயு மூன்று நிலைகளிலும் காணப்படுகிறது. அடர் நைட்ரிக் அமிலத்துடன் ஆர்சனிக்கு சேர்ந்து ஆர்சனிக் அமிலத்தைக் கொடுக்கிறது. நீர்த்த நைட்ரிக் அமிலத்துடன் சேரும்போது ஆர்சனசு அமிலமும், அடர் கந்தக அமிலத்துடன் வினைப்படும்போது ஆர்சனிக்கு டிரையாக்சைடும் உருவாகின்றன. நீர், காரங்கள் அல்லது ஆக்சிசனேற்றிகள் அல்லாத அமிலங்களுடன் ஆர்சனிக்கு வினைபுரிவதில்லை. ஆர்சனிக் உலோகங்களுடன் வினைபுரிந்து ஆர்சனைடுகளை உருவாக்குகிறது. இருப்பினும் இவை அயனச் சேர்மங்கள் அல்ல என்றாலும் As3− அயனிகளைக் கொண்டிருக்கின்றன. இத்தகைய எதிர்மின் அயனிகள் உருவாக்கம் நிகழும்போது உயர் வெப்பம் உட்கொள்ளப்படுகிறது. குழு 1 ஆர்சனைடுகள் கூட உலோகமிடை சேர்மங்கள் போன்ற பண்புகளுடன் காணப்படுகின்றன 3டி இடைநிலை தனிமங்கள் செருமேனியம், செலீனியம், புரோமின் ஆகியனவற்றை போல +5 ஆக்சிசனேற்ற நிலையில் அதன் செங்குத்து வரிசை தனிமங்களான பாசுபரசு மற்றும் ஆண்டிமனியைக்காட்டிலும்  ஆர்சனிக்கு மிகக்குறைவான நிலைப்புத்தன்மையைக் கொண்டிருக்கிறது. எனவே ஆர்சனிக் பெண்டாக்சைடும் ஆர்சனிக்கு ஆக்சைடும் சிறந்த ஆக்சிசனேற்றிகளாகச் செயல்படுகின்றன.
சேர்மங்கள்
ஆர்சனிக் சேர்மங்கள் சில பண்புகளில் தனிமவரிசை அட்டவணையில் ஒரே குழுவில் இடம்பெற்றுள்ள பாசுபரசை ஒத்திருக்கின்றன. ஆர்சனிக்கு பொதுவாக -3 என்ற ஆக்சிசனேற்ற நிலையில் ஆர்சினைடுகளாக உள்ளது. இவை உலோகங்களிடை கலப்புலோகங்கள் போன்ற பண்புகள் கொண்டுள்ளன. +3 ஆக்சிசனேற்ற நிலையில் ஆர்சினைட்டுகளாகவும் +5 ஆக்சிசனேற்ற நிலையில் ஆர்சனேட்டுகளாகவும் கரிம ஆர்சனிக்கு சேர்மங்களாகவும் ஆர்சனிக்கு காணப்படுகிறது. சிகட்டெரூடைட்டு கனிமத்தின் As சதுர அயனிகளில் ஆர்சனிக்கு தனக்குள்ளேயே பிணைப்புகளையும் ஏற்படுத்திக் கொள்கிறது +3 ஆக்சிசனேற்ற நிலையில் ஆர்சனிக்கு குறிப்பாக கூர்நுனிக் கோபுர அமைப்பை ஏற்றுகொள்கிறது
மேற்கோள்கள்
பகுப்பு:உலோகப்போலிகள் பகுப்பு:தனிமங்கள் பகுப்பு:தாயகத் தனிமக் கனிமங்கள்
தூலியம்(III) புளோரைடு
தூலியம்(III) புளோரைடு (Thullium(III) fluoride) என்பது TmF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
தயாரிப்பு
தூலியம்(III) சல்பைடை ஐதரோபுளோரிக் அமிலத்துடன் சேர்த்து வினைபுரியச் செய்து தொடர்ந்து வெப்ப சிதைவுக்கு உட்பட்டுத்தினால் தூலியம்(III) புளோரைடு உருவாகிறது.
தூலியம்(III) ஆக்சைடு சேர்மம் ஐதரசன் புளோரைடு நைட்ரசன் முப்புளோரைடு செனான் இருபுளோரைடு போன்ற புளோரினேற்றும் முகவர்களுடன் வினைபுரிந்து தூலியம்(III) புளோரைடு சேர்மத்தை உருவாக்குகிறது. இருப்பினும் நைட்ரசன் முப்புளோரைடுடன் ஈடுபடும் வினை முற்றுப்பெறாத வினையாகவே நிகழ்ந்து TmOF மற்றும் TmF3 சேர்மங்களின் கலவை தோன்றுகிறது.
புற இணைப்புகள்
பகுப்பு:தூலியம் சேர்மங்கள் பகுப்பு:புளோரைடுகள்
கர்ப்பூரி தாக்கூர்
கர்ப்பூரி தாக்கூர் (சனவரி 24, 1924--பிப்பிரவரி 17, 1988) பிகார் மாநிலத்து முன்னாள் முதல்வர் ஆவார். சம்யுக்த சோசலிசுட் கட்சியின் தலைவராக இருந்தவர். பிற்படுத்தப்பட்ட வகுப்பினருக்காகவும் தாழ்த்தப்பட்டோருக்காகவும் அரசு அலுவல்கள், கல்வி ஆகியவற்றில் இட ஒதுக்கீடு வேண்டும் என்று கோரிச் செயல்பட்டவர்.
இளமைக் காலம்
கர்ப்பூரி தாக்கூர் பிகார் மாநிலத்தில் சமசுதிப்பூர் மாவட்டத்தில் உள்ள ஒரு சிற்றுரில் பிறந்தார். மாணவப் பருவத்திலேயே 'வெள்ளையனே வெளியேறு' போராட்டத்தில் கலந்து கொண்டார். இந்திய விடுதலைப் போராட்டத்தில் கலந்து கொண்டதால் 26 மாதங்கள் சிறையில் இருந்தார். கல்விக்குப் பின் ஒரு சிற்றுர்ப் பள்ளியில் ஆசிரியராகப் பணி புரிந்தார்.
போராட்டங்கள்
1960 ஆம் ஆண்டில் அஞ்சல் தொலைவரித் துறை ஊழியர்கள் நடத்திய வேலை நிறுத்தத்தில் முன்னின்று போராடியதால் சிறைக்குச் சென்றார். டெல்கோ குழுமத் தொழிலாளர் போராட்டத்தில் 28 நாள்கள் உண்ணா நோன்பு இருந்து கலந்து கொண்டார்.
அரசியல் பணி
1970 ஆம் ஆண்டின் இறுதியில் கர்ப்பூரி தாக்கூர் பிகார் முதல் அமைச்சர் ஆனார். இரண்டாம் முறையாக 1977 இல் மீண்டும் பிகார் முதலமைச்சர் ஆனார். பிற்படுத்தப் பட்ட மாணவர்களுக்குக் கல்வியில் 12 விழுக்காடு ஒதுக்கீடு செய்தார். கட்டாய ஆங்கில வழிக் கல்வியை அகற்றி மாநில மொழியான இந்தியைக் கொண்டு வந்தார். லோகத் தளக் கட்சியின் சார்பில் மண்டல்குழுப் பரிந்துரைகளை நடை முறைப்படுத்துவதற்குத் தொடர்ந்து போராடினார். மது விலக்கை அமுல் படுத்தினார். நெருக்கடிக் காலத்தில் செயப்பிரகாசு நாராயணன் தலைமையில் நடந்த முழுப் புரட்சி இயக்கத்தில் இணைந்து வினையாற்றினார். பிகார் அரசியல் தலைவர்களான லாலு பிரசாத் யாதவ், ராம் விலாசு பாசுவான், நிதிசு குமார் போன்றோரின் ஆசானாக கர்ப்பூரி தாக்கூர் மதிக்கப்படுகிறார் என்பது குறிப்பிடத்தக்கது.1991 ஆம் ஆண்டு மே மாதம் 30 ஆம் நாளில் ஒன்றிய அரசு  இவர் நினைவைப் போற்றும் வகையில் சிறப்பு அஞ்சல்தலையை  வெளியிட்டது.
மேற்கோள்கள்
பகுப்பு:இந்திய முதலமைச்சர்கள் பகுப்பு:பீகார் அரசியல்வாதிகள் பகுப்பு:1924 பிறப்புகள் பகுப்பு:1988 இறப்புகள் பகுப்பு:பீகார் முதலமைச்சர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:6வது மக்களவை உறுப்பினர்கள்
மென்னந்தி நாகாச்சி ஊராட்சி
மென்னந்தி நாகாச்சி ஊராட்சி (Mennanthi nagachi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள போகலூர் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2046 ஆகும். இவர்களில் பெண்கள் 1067 பேரும் ஆண்கள் 979 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிலைமின் தூண்டல்
நிலைமின் தூண்டல் (Electrostatic induction) என்பது மின்னூட்டம் பெற்ற ஒரு பொருளைக்கொண்டு அருகாமையில் உள்ள மற்றொரு பொருளையும் மின்னூட்டம் செய்யும்முறை ஆகும்.
1753 ஆம் ஆண்டில் பிரிட்டிஷ் விஞ்ஞானி ஜான் காண்டன் மற்றும் 1762 இல் ஸ்வீடனின் பேராசிரியர் ஜோஹன் கார்ல் வில்கே ஆகியோரால் கண்டறியப்பட்டது. விம்சுஸ்டெஸ்ட் இயந்திரம், வான் டி கிராப் நிலை மின்னியற்றி, எலக்ட்ராபிரோஸ் போன்ற மின்தூண்டலைப் பயன்படுத்தும் மின்னியற்றிகள் இந்த கொள்கையைப் பயன்படுத்துகின்றன. தூண்டல் காரணமாக, மின்நிலையான ஆற்றல் (மின்னழுத்தம்) எந்த நேரத்திலும் ஒரு திணைக்களத்தில் தொடர்ந்து மாறிக்கொண்டே இருக்கிறது. நிலையான மின்னூட்டங்களுக்கு, பலூன்கள், காகிதம் அல்லது ஸ்டைரோஃபாம் ஸ்கிராப் போன்ற ஒளிரும் பொருட்களற்ற பொருட்களின் ஈர்ப்புக்கு, நிலைமின்தூண்டுதல் காரணமாகும்.
ஒரு நடுநிலை கோளவடிவகடத்தி ஒரு காப்பீட்டுத் தாங்கியில் மேல் வைக்கப்படுகிறது. நடுநிலையான கோளத்தை (தொடுதல் இல்லாமல்) ஒரு எதிர்மின்சுமையுடைய குழாய் கொண்டு வரப்படுகிறது. கோளத்தின் இடதுபுறத்தில் இருந்து வலதுபுறத்திற்கு எதிர்மின்சுமை கொண்ட எலக்ட்ரான்கள் விலக்கப்படுகிறது. கோளத்தின் இடப்புறம் நேர்மின்சுமையும் வலதுபுறம் எதிர்மின் சுமையும் பெறுகிறது. வலது புறத்தில் புவியிணைப்பு கொடுக்கப்படும் பொழுது எதிர்மின்சுமைகள் புவியைச் சென்றடைகிறது. கோளம் முழுவதும் நேர்மின்சுமைகள் பரவலாக சேமிக்கப்படுகிறது. இத்தத்துவத்தை அடிப்படையாகக் கொண்டு தங்க இழை மின்னூட்டங்காட்டி, இடிதாங்கி ஆகியன செயல்படுகின்றன.
ஆதிச்சமங்கலம் பெத்தாரண்யேஸ்வரர் கோயில்
ஆதிச்சமங்கலம் பெத்தாரண்யேஸ்வரர் கோயில் தமிழ்நாட்டில் திருவாரூர் மாவட்டம், ஆதிச்சமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெத்தாரண்யேஸ்வரர், பெரியநாயகி சன்னதிகளும், உத்தாண்டராயர் வழியூரான் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை திருவிழர முக்கிய திருவிழாவாக நடைபெறுகிறது. ஆடி மாதம் திருவிழா நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கெண்டிகை
கெண்டிகையின் வடிவம் கால்களையும், கைகளையும் கழுவுகையில் நீர் வீணாவதை தடுக்க மிகவும் பயனுள்ளதாக இருக்கும், ஏனெனில் இதிலிருந்து தண்ணீரை ஊற்ற ஒரு சிறிய துளை மட்டுமே உள்ளது. இதன் வடிவமும் மிகவும் கவர்ச்சியானது. கெண்டிகேயைப் பயன்படுத்தும் போது, பயனரின் கைகள் கெண்டிகையின் உள்ளே இருக்கும் தண்ணீரில் படாது. இதனால் தண்ணீர் மாசுபடாது.
ஜக்குபாய் (திரைப்படம்)
ஜக்குபாய் 2010ல் வெளிவந்த தமிழ் திரைப்படம். கே.எஸ்.ரவிக்குமார் இப்படத்தை இயக்கியுள்ளார். சரத்குமார் இப்படத்தில் நாயகனாக நடித்துள்ளார். இவர்களிருவரும் சேர்ந்து உருவாக்கிய ஒன்பதாவது படம் இதுவாகும். சிரியா சரண் மற்றும் கவுண்டமணி ஆகியோரும் இப்படத்தில் நடித்துள்ளனர். இது சரத்குமாரின் மனைவி ராதிகா சரத்குமார் மற்றும் யுடிவி மோஷன் பிக்சர்ஸ் ஆகியோரால் தயாரிக்கப்பட்டது. இது 2001 ஆம் ஆண்டு வெளிவந்த பிரெஞ்சு திரைப்படம் வசாபியின் மறு உருவாக்கம் ஆகும். முழுப்படமும் வெளியீட்டிற்கு பல நாட்கள் முன்னால் 31 டிசம்பர் 2009 அன்றே இணையத்தில் கண்டுபிடிக்கப்பட்டது.
மேற்கோள்கள்
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:சிரேயா சரன் நடித்த திரைப்படங்கள்
இராதாநரசிம்மபுரம் ஊராட்சி
இராதாநரசிம்மபுரம் ஊராட்சி (Radhanarasimmapuram Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1980 ஆகும். இவர்களில் பெண்கள் 994 பேரும் ஆண்கள் 986 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒளியிலே தெரிவது (சிறுகதைத் தொகுப்பு)
ஒளியிலே தெரிவது எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் 2010-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன. இத்தொகுப்பிலுள்ள கதைகளில் ஒன்றான ஒளியிலே தெரிவது என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு என் பேனா உட்பட எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது. தூங்காமல் தூங்கிவிட்ட மாணிக்கவாசகம் என்கிற எங்கள் அருமை மாணிக்கத்திற்கு என இப்புத்தகத்தைச் சமர்ப்பணம் செய்துள்ளார்.
இத்தொகுப்பிலுள்ள சிறுகதைகள்
இப்புத்தகத்தில் ஆகிய சிறுகதைகள் உள்ளன.
பின்னட்டைக் குறிப்புகள்
இப்புத்தகத்தின் பின்னட்டையில், நான் என் கிளையோடும், இலையோடும், நிழலோடும் நின்றுகொண்டு இருக்கிறேன். நான் ஒளியிலே தெரிவேன். அல்லது என் நிழலில் உதிர்ந்த சருகின் மேல் ஒரு எளிய எறும்பு ஊர்ந்து கொண்டிருக்கும்.
என்ற கவிதை இடம் பெற்றுள்ளது.
வெளி இணைப்புகள்
பகுப்பு:தமிழ்ச் சிறுகதைத் தொகுப்புகள்
சொடுக்குஞ்சேவல் (சுடுகலன் இயக்கம்)
வலது|thumb|மத்திய 17-ஆம் நூற்றாண்டில் இருந்த சுவீடன் சொடுக்குஞ்சேவல் துப்பாக்கிகள். சொடுக்குஞ்சேவல் (ஆங்கிலம்: snaphaunce, ஸ்னாப்ஹான்சு) என்பது துப்பாக்கியை வெடிக்கச் செய்யும் ஒர் இயங்குமுறை ஆகும். இந்த இயங்குமுறையை பயன்படுத்தும் துப்பாக்கியையும் இதே பெயரால் தான் அழைப்பர். இதன் பெயர், டச்சு மொழியில் இருந்து வந்தது, ஆனால் இதன் இயங்குமுறைக்கும் நெதர்லாந்திற்கும் நிச்சயமாக சம்பந்தம் இல்லை. இது சொடுக்கோலி இயக்கத்தில், சக்கர இயங்குநுட்பத்தை சேர்த்ததால் உருவானது. ஓர் தீக்கல், கிண்ணியின் மேலிருக்கும் தகட்டில் அடிப்பதால், ஏற்படும் தீப்பொறியைக் கொண்டு, எரியூட்டித் துகள்களை பற்றவைத்து, துப்பாக்கியை வெடிக்கச் செய்யும் இயங்குநுட்பம் ஆகும். ஐரோப்பா, வட ஆப்ரிக்கா, மற்றும் மத்திய கிழக்கில் இந்த வகை சுடுகலன் இருந்தன.
வடிவமைப்பு
வலது|thumb|தெறிக்கும் சொடுக்குஞ்சேவல் இதற்கு முந்தைய சொடுக்கியக்கம் போன்றும், பிந்தைய தீக்கல்லியக்கம் போன்றும், சொடுக்குஞ்சேவலிலும் தீக்கல்லை எஃகில் அடிப்பதால் கிளம்பும் தீப்பொறியைக் கொண்டு தான் முதன்மை உந்துபொருள் பற்றவைக்கபடும்.
சுத்தியல் எனப்படும் ஒரு வளைந்த நெம்புகோலின் முனையில் உள்ள பற்றுக்கருவியில் தீக்கல் இருக்கும். விசையை இழுக்கையில், சுருள்வில்லின் அழுத்தத்தில் இருந்த, இது (சுத்தியல்) முன்னோக்கி நகர்ந்து, வளைந்த (கடினமூட்டப்பட்ட) எஃகு தகட்டில் அடித்து, தீப்பொறியை உண்டாக்கும். இவை (தீப்பொறிகள்) எரியூட்டித் துகள்களை கொண்டிருக்கும் கிண்ணியில் விழும். பற்றவைக்கப்பட்ட எரியூட்டியின் தீயானது, குழலின் பிற்பகுதியிலுள்ள சிறு துளை வழியாக, சுடும் அறைக்குள் இருக்கும் முதன்மை வெடிபொருளை பற்றவைக்கும்.
முந்தைய சொடுக்கியக்கத்தின் மேம்பாடாக சொடுக்குஞ்சேவல், 1550-களின் பிற்பகுதியில்; ஜெர்மனி, எசுப்பானியம், ஹாலாந்து, ஸ்காட்லாந்து, சுவீடன் ஆகிய நாடுகளில் முதலில் தோன்றியதாக கருதப்படுகிறது.
சொடுக்கியக்கிகளிலும், திரியியக்கிகளில் உள்ளது போல, சுடுநரின் கையால் நகர்த்தப்படும் கிண்ணிமூடி தான் இருந்தது. முக்கியமான மேம்பாடு எதுவென்றால், சக்கரயியக்கத்தை போல், சொடுக்குஞ்சேவலில் கிண்ணிமூடி தானாகவே திறக்கும் இயங்குமுறை இருந்தது.
மேலும் சக்கரயியக்கிகளை போலவே, பிடிப்பானை பக்கவாட்டில் கொண்டிருந்தது, இந்த சொடுக்குஞ்சேவல்.
பயன்பாடு
1550-களின் பிற்பகுதியில் இருந்து, நவீன காலம் வரை, சொடுக்குஞ்சேவல் பயன்பாட்டில் இருந்தன. வட இத்தாலியை தவிர (1750-கள் வரை இருந்தன), அனைத்து இடங்களிலும் 1680-களிலேயே வழக்கற்று போயின. ஐரோப்பாவில், அதிலும் பிரான்சில், 1620-லேயே சொடுக்குஞ்சேவலின் இடத்தை; எஃகுத்தகடும், கிண்ணிமூடியும் ஒருசேர இருக்கும் தீக்கல்லியக்கிகள் பிடித்து விட்டன. சொடுக்குஞ்சேவலை விட,  தீக்கல்லியக்கிகள் விலை மலிவாகவும், சிக்கல் குறைவான வடிவமைப்பையும் கொண்டிருந்தன.
பெயர்
ஸ்னாப்ஹான்சு என்ற பெயர், இடச்சு மொழி வார்த்தையான "Snap Haan"-ல் இருந்து தோன்றியது. "Snap" என்றால் "கொத்து", "Haan" என்றால் "சேவல்" என பொருள். சுத்தியலின் சேவல் தலை வடிவிலும், கீழ்நோக்கிய-நகர்வு சேவல் அதன் உணவை கொத்துவது போன்ற செயல் ஆகியவை, இப்பெயரை இதற்கு பெற்று பெற்றுத்தந்தன.
மேற்கோள்கள்
பகுப்பு:முற்கால சுடுகலன்கள் பகுப்பு:சுடுகலன் இயக்கங்கள்
பால்கெழுக்கிளவி
பால்கெழுக்கிளவி
தொல்காப்பியர் வெளிபடு பொருளே கிளத்தல் வேண்டா என்று உரியியலில் கூறுகிறார். பொருளியலில் வெளிப்படு பொருளின்றிப் பிறவாறு வருவனவற்றையே கிளந்தாராதல் எனக் கொள்ளுதல் முறைமைத்து.
வரையறை
இளம்பூரனார் பால்கெழுக்கிளவிக்கு பயிலாது வரும் ஒரு கூற்றுச்சொல் என்பார். நச்சினார்க்கினியர் நெஞ்சு என்னும் அஃறிணை ஒருமையை விளக்க தலைவன் கூறும் வழி உயர்திணை ஆண்பாலாகவும், தலைவி கூறும் வழி உயர்திணை பெண்பாலாகவும், பண்மையால் கூறும் வழி பண்மைப் பாலாகவும் கொள்ளப்படும் என்பார். இதனைத் தொல்காப்பியர்
"ஒருபாற் கிளவி ஏனைப் பாற் கண்ணும் வருவகை தாமே வழக்கென மொழிய"
என்னும் நூற்பாவில் பால்கெழு கிளவியை வழக்கிற்குரியதாக
"உண்டற்குரிய அல்லாப் பொருளை
உண்டன போலக் கூறலும் மரபே"
என்ற நூற்பாவில் நிலைபேறுடைய வழக்காகிய மரபிற்கு உரியதாகக் கூறுவர்.
வழுவும், வழுவமைதியும்
ஒரு பாலுக்கோ, ஒரு தினைக்கோ உரியதை வேறு பாலுக்கோ, வேறு தினைக்கோ உரியதாக்கி நடையியலார் நிலைமாற்றம் எனக் கூறுவர். இதனைத் தொல்காப்பியர் வழி பால்கெழுக்கிளவி நிலை மாற்றம் எனக் கருதுவதில் பொருத்தம்
ஆளுருவாக்கம் என்பது நிலைமாற்றம் அல்லது பால்கெழுக் கிளவியின் ஒரு பகுதி.
உவமவாயிற் படுத்தல்
மேனாட்டார் ஆளுருவாக்கத்தை உருவகத்தோடு தொடர்புடைய ஒர் அணியாகக் கொள்வர். பால்கெழுக்கிளவியும் உருவகத்தோடு தொடர்புடையதே. தொல்காப்பியருக்கு உருவகம் பற்றிய கருத்து இருந்தது என்பதை உணரலாம்.
பால்கெழுக்கிளவியின் வகைகள்
தொல்காப்பியர் குறிப்பிடும் அகப்பொருள் வழக்காறுகள் பால்கெழுக்கிளவியாக வரும்.
இன்பத்திற்கும் துன்பத்திற்கும் காரணமான காம மரபு புலப்படுமாறும் எட்டுவகை மெய்ப்பாடும் விளங்குமாறும் உறுப்புடையது போலவும், உணர்வுடையது போலவும் மறுத்துரைப்பது போலவும், நெஞ்சினை முன்னிறுத்தி மொழிதல் (பொருள் ) மற்றும் ஒருசிறை நெஞ்சமோடு உசாவுதல் (பொருள் 10)
சொல்லாதவற்றைச் சொல்லுந போலவும், செய்யாதவற்றைச் செய்வன போலவும் கூறுதல். இஃது அகம் புறம் இரண்டற்கும் பொதுவாதல் பற்றி இதனை எச்சவியலிலும் குறிப்பிட்டுள்ளார்.
சொல்லா மரபினவற்றைத் தம் நோய்க்கு வருந்தின போலக் கூறுதல்                    (பொருளியல் - 2)
கனவைப் பால்கெழு கிளவி கூறற்கு உரியதாக்குதல்                                     (பொருளியல் - 3)
புலம்புறு காலத்தில் தலைவி உறுப்பினை உணர்ந்தன போலக் கூறுதல்                  (பொருளியல் - 8)
உடம்பும் உயிரும் வாடியபோது இவை என்னுற்றன எனல்                               (பொருளியல் - 9)
மேற்கோள்கள்
1. தொல்காப்பியம் - இளம்பூரணர் உரை
2. தொல்காப்பியம் - நச்சினார்க்கினியர் உரை
பகுப்பு : கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ் இலக்கணம்
அன்ட்ரூ பிரவுண்
அன்ட்ரூ பிரவுண் (Andrew Brown , பிறப்பு: நவம்பர் 6 1964) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 14 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1985-1992 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்ட்ரூ பிரவுண் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
சேரமான் அந்துவஞ்சேரல் இரும்பொறை
சேரமான் அந்துவஞ்சேரல் இரும்பொறை கருவூரில் இருந்துகொண்டு சங்க காலத்தில் சேரநாட்டை ஆண்ட சேர மன்னன்.
வாழ்க்கைக் குறிப்பு
இரும்பொறை என்னும் மரபைத் தொடக்கி வைத்தவன் இவனே. இவனது வழி வந்தவர்களே இரும்பொறை அல்லது பொறையன் என அழைக்கப்பட்டார்கள். இவன் சேர நாட்டு அரசுரிமை பெறுவதற்கான மரபுவழி வந்தவனாக இல்லாது இருக்கலாம் எனவும் கருதப்படுகிறது. எனினும் சேர மன்னர்களின் உதியன் மரபுவழி அற்றுப்போனதாலும், இவனது புதல்வர்களுக்கு, அவர்களது தாய்வழியாக பொறையநாட்டு வாரிசுரிமை கிடைத்ததாலும் இவர்கள் சேரநாட்டு அரசர்கள் ஆகும் வாய்ப்புப் பெற்றார்கள்.
அந்துவஞ்சேரல், அமராவதி ஆற்றுப்படுகைப் பகுதிகளைப் பாதுகாப்பதற்காக அங்கே அனுப்பப்பட்டான். அவன் அங்கே ஒரு இராச்சியத்தை உருவாக்கினான் அது அமராவதி ஆற்றுப்படுகைப் பகுதி, கொங்கு நாடு, பொறையநாடு என்பவற்றை உள்ளடக்கியிருந்தது. அந்துவஞ்சேரல், இதன் ஆட்சியாளன் ஆனான். இதன் மூலம் அவன் அந்துவஞ்சேரல் இரும்பொறை என அறியப்பட்டான். அந்துவஞ்சேரல் பொறையநாட்டு வாரிசுரிமை பெற்ற இளவரசியை மணந்து கொண்டவன்.
இலக்கியத்தில்
பதிற்றுப்பத்து ஏழாம் பத்தின் பாட்டுடைத் தலைவன் செல்வக் கடுங்கோ வாழியாதனின் தந்தை இவன். இவனது மனைவி பெயர் தெரியவில்லை. எனவே இவளை இந்தப் பொறையனின் பெருந்தேவி என்றே குறிப்பிட்டுள்ளனர்.
இவன் காலத்தில் சோழன் முடித்தலைக் கோப்பெருநற்கிள்ளி என்பவன் உறையூரைத் தலைநகராகக் கொண்டு சோழநாட்டை ஆண்டுவந்தான். சோழன் சேரனைக் காணக் கருவூர் வந்தான். சேரனின் வேல் வீரர்கள் நட்புக்காக வந்துள்ளமை அறியாது தாக்கினர். சோழன் மார்பில் புலிச்சின்னம் பொறிக்கப்பட்டிருந்தது. அதனை அம்புகள் சிதைத்தன. சோழனின் பட்டத்து யானை படைக்கடலின் நடுவே நாவாய்க்கப்பல் போலவும், வான மீன்கூட்டத்துக்கு இடையே நிலா போலவும், வந்துகொண்டிருந்தது. நாவாயைத் தாக்கும் சுறாமீன் கூட்டம் போல வாள்வீரர்கள் யானையைச் சூழ்ந்து மொய்த்தனர். அதனால் சோழனின் பட்டத்து யானைக்கு மதம் பிடித்துவிட்டது. யானைமீதிருந்த சோழனால் ஒன்றும் செய்யமுடியவில்லை. இந்தக் கோலத்தைக் கருவூர் வேள்மாடத்து இருந்த சேரனும் புலவர் உறையூர் ஏணிச்சேரி முடமோசியாரும் கண்டனர். சோழன் துன்பம் இல்லாமல் திரும்ப வேண்டும் எனப் புலவர் வாழ்த்தினார். (இந்த வாழ்த்துதலின் உட்பொருளைச் சேரன் உணர்துகொண்டான். தானே மதயானை முன் சென்று அதனை அடக்கிச் சோழனைக் காப்பாற்றினான்.)
வெளிப்பார்வை
அந்துவஞ்சேரல் கிள்ளியைக் காப்பாற்றியது
திருபுரைக்கல் கோயில்
திருபுரைக்கல் கோயில் (முழுப்பெயர்: கச்சனம் குளம் திருப்புரைக்கல் பகவதி கோயில் ) என்பது இந்திய மாநிலமான, கேரளத்தில் உள்ள பாலக்காடு நகரில் மூத்தன்தராவில் உள்ள ஒரு இந்து கோவிலாகும். இது கண்ணகி அம்மன் கோயில் என்றும் அழைக்கப்படுகிறது.
வழிபாடு
இந்த கண்ணகி கோயிலில், கண்ணகி தெய்வம் முழு வடிவ சிலையாக வணங்கப்படுகிறாள். இந்த கோயில் பாலக்காடு நகர  வட்டத்தில் மூத்தன்தாராவின் (புதிய பெயர் - கண்ணகி நகர்) அமைந்துள்ளது. இது வரலாற்று காலத்தில் அண்டை மாநிலமான தமிழ்நாட்டிலிருந்து வந்தத கண்ணகியின் சொந்த மக்களின் வசிப்பிடமாகும்.
இந்த கோயிலில் முக்கியமாக கவரக்கூடிய அம்சங்களில் ஒன்று, பாரம்பரிய பூசை சடங்குகள் கண்ணகியின் கோயிலும், கோயில் வளாகத்தில் உள்ள விசாலட்சி உடணுறை சிவன் கோயிலிலும் (சிவன்-பார்வதி கோயில்) செய்யப்படுகின்றன. கண்ணகிக்குப் பொறுத்தவரை, பூசை நடைமுறைகளின் கேரள வடிவில் நம்பூதிரிகளால் செய்யப்படுகிறது ; சிவன் கோவிலில், தமிழ் சைவ பூசை நடைமுறைகளில் தமிழ் பிராமண அர்ச்சகர்களால் செய்யப்படுகின்றன.
ஏற்கெனவே உள்ள அல்லது அண்டை மாநிலங்களிலிருந்து குடியேறிய பிற தமிழ் சாதிக் குழுக்களைப் போலல்லாமல், மூத்தன் மக்கள் இரு பண்பாடுகளையும் ஒன்றுபோல ஏற்றுக்கொண்டவர்களாக உள்ளனர். அவர்களின் தோற்றத்தில் தமிழ் தடயங்கள் இருந்தாலும், அவர்கள் மலையாளத்தை மட்டுமே பேசுகிறார்களாக உள்ளனர். இந்த பண்பாட்டு கலவை கேரள மாநிலத்தில் அசாதாரணமானது, கேரளம் வரலாற்று ரீதியாக ஒரு தமிழ் பேசும் நிலமாகவும், மலையாளம் அண்மைய மொழி மட்டுமே என்றாலும். தமிழ் மற்றும் மலையாள கட்டிடக்கலைகளின் கலவையை வெளிப்படுத்தும் விதமாக இந்த கோயில் பாலக்காட்டின் விசாலமானதும், அழகிய கோயில்களில் ஒன்றாக உருவெடுத்துள்ளது.
கோயிலின் முக்கிய திருவிழாவான வல்லிய ஆராட்டு விழாவானது, மலையாள நாட்காட்டியில் மூன்று நாட்கள் சமூகத்தால் கொண்டாடப்படுகிறது. வல்லியா ஆராட்டு நாளில், பக்தர்களுக்கு பிரசாதம் வழங்கப்படுகிறது, இது ஒவ்வொரு ஆண்டும் பாலக்காட்டில் ஏற்பாடு செய்யப்படும் மிகப்பெரிய நிகழ்வாகும். இந்தச் செயல்பாட்டை ஒழுங்கமைப்பதற்கான செலவு கண்ணகியின் பக்தர்களால் முழுமையாக வழங்கப்படுகிறது, அவர்கள் பாலக்காட்டில் அனைத்து வகை வணிகங்களிலும் ஈடுபடுபவர்களாக உள்ளனர்.
வரலாறு
கண்ணகி தேவியின் பழைய கருவறை மூதாத்தன்தாராவில் (மேலமூரி) நடு-பாதியில் உள்ளது. இந்த கோயில் நன்கு பராமரிக்கப்பட்டு, பிற அண்டை தேசங்களில் இருந்து மக்கள் கண்ணகியை வணங்கி வந்தார்கள் (அந்த காலகட்டத்தில் கண்ணகியின் ஒரே ஒரு சிலை தட்டுமே இங்கு இருந்துவந்தது). ஐதர் அலியின் மகனான திப்பு சுல்தான் பாலக்காட்டைக் கைப்பற்றி ஆண்ட காலத்தில் இந்த கோயிலைக் கொள்ளையடித்து அழித்ததாக வரலாற்றில் காணப்படுகிறது. முன்னதாக கோயிலின் உடைமைகளை காப்பாற்றவும், சிலை அழிக்கப்படுவதிலிருந்து காக்கவும் பக்தர்கள் ஒன்று கூடினர். இந்த சிலையை கண்ணகியின் சொந்த குலத்தினரான மூத்தன்களால் மறைத்துவைக்கபட்டு மூத்தந்தாராவின் கண்ணகி அம்மான் கோவிலில் வைத்து வழிபடப்படுகிறது. கண்ணகி சிலை இருந்த பீடம் வடக்காந்தர பகவதி கோயிலில் வழிபடப்படுகிறது, அதே நேரத்தில் அவரது குடை நகர வட்டத்தில் உள்ள மற்றொரு கண்ணகி கோவிலில் வணங்கப்படுகிறது, மேலும் பைரிரி கண்ணுகொட்டு பகவதி கோவிலில் கெண்டிகை  (கமண்டலம்) வழிபடப்படுகிறது.
குறிப்புகள்
பகுப்பு:பாலக்காடு மாவட்டத்திலுள்ள இந்துக் கோயில்கள் பகுப்பு:கண்ணகி கோயில்கள்
வயிற்றறை உட்காண் அறுவை சிகிச்சை
வயிற்றறை உட்காண் அறுவைச் சிகிச்சை (laparoscopic surgery) அல்லது உதரத்துட்காண் அறுவைச் சிகிச்சை அல்லது குறைந்தளவு உட்புகும் அறுவைச் சிகிச்சை (MIS) அல்லது சாவித்துளை அறுவைச் சிகிச்சை (keyhole surgery), ஓர் தற்கால அறுவை மருத்துவமாகும். இச்செய்முறையில் உடலின் எங்கோவுள்ள சிறு வெட்டு (பொதுவாக 0.5–1.5 செமீ) வழியாக தொலைவிலுள்ள இடத்தில் அறுவைச் சிகிச்சை மேற்கொள்ளப்படுகின்றது.
பழைய, வழமையான திறந்தநிலை அறுவைச் சிகிச்சையை விட நோயாளிக்கு இதில் பல நன்மைகள் உள்ளன. சிறிய வெட்டு ஏற்படுத்துவதால் குருதிப்போக்கும் வலியும் வெகுவாக குறைந்துள்ளது; குணமாகும் நேரமும் குறைகின்றது. மருத்துவமனையில் தங்கியுள்ள காலமும் அதற்கேற்ப மருத்துவச் செலவும் குறைகின்றது. வயிற்றறை உட்காண் அறுவைச் சிகிச்சையின் முக்கிய கூறுகளாக வயிற்றறை உட்காட்டியும் உட்செலுத்த வசதியான இடத்திலிருந்து தொலைவிலுள்ள பாதிக்கப்பட்ட பகுதி வரை புகுத்தி பாதிப்பையும் அறுவை நிலையையும் காட்டக்கூடிய நீண்ட இழை ஒளியிய வடமும் உள்ளன.
வயிற்றறை உட்காட்டி இருவகைப்படும்: (1) ஒளித படப்பிடிப்புக் கருவியுடன் இணைக்கப்பட்ட தொலைநோக்கி கம்பி வில்லை அமைப்பு அல்லது (2) உட்காட்டியின் முனையிலேயே அமைக்கப்பட்டுள்ள மின்னூட்ட இணைப்புக் கருவித்திரையுடனான எண்ணிம வயிற்றறை உட்காட்டி.
மேற்சான்றுகள்
பகுப்பு:அறுவை மருத்துவம்
அரிவர்ம மகாதிராயன்
அரிவர்ம மகாதிராயன் கங்க வம்சத்தின் 3|3ஆவது அரசராக அறியப்படுகிறார். இவரது ஆட்சிக்காலம் கி. பி. 247 என கூறுவாருண்டு ஆனால் ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.
தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (தலவன்புரம்) தலக்காட்டை தலைநகராகக் கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை  தனது அரசவையில் வைத்து ஆதரித்து வந்தான் எனவும் அறியமுடிகிறது.
தானசாசனம்
அரிவர்ம மகாதிராயன் தனது ஆட்சிக் காலத்தில் பல தான சாசனங்களைச் செய்துள்ளான் அவைகளில் ஒன்று- சாலிவாகன சகவருடம் 210 (கி. பி. 285)சௌமிய வருடம் பங்குனி மாதம் பௌர்ணமி வியாழக்கிழமை தகடூர் கிராமத்தை அவ்வூரில் குடியிருக்கும் போர்வீரர்களுக்கு 3 பங்கும், தகடூர் மூலஸ்தானேஸ்வரருக்கு பூசை செய்யும் பிராமணருக்கு ஒரு பங்கும் தானம் செய்தான். இத்தான சாசனம் கல்வெட்டு மூலஸ்தானேஸ்வரர் கோயில் மதிற்சுவற்றில் உள்ளது
சிறப்புப் பெயர்
சிறந்த அரசாட்சி நடத்தியதால் ஸ்ரீமத் அரிஅர மகாதிராயன், தர்ம மகாதிராயன், மகாசூரன் என பட்டங்கள் பெற்றான் என்கிறது கொங்கு தேச ராஜாக்கள் கையேட்டுப் பிரதி.
ஆதாரங்கள்
பகுப்பு:மேலைக் கங்கர்கள் மரபு பகுப்பு:இந்திய அரசர்கள்
1929 சுயமரியாதை மாநாடு
1929 சுயமரியாதை மாநாடு என்பது செங்கல்பட்டில் பெப்ரவரி 17, 18 ம் திகதிகளில் பெரியாரின் தலைமையில் நடைபெற்ற மாநாடு ஆகும். இதுவே முதாவது சுயமரியாதை மாநாடு. சாதிய ஒடுக்குமுறைக்கு எதிராக, சமயம்/மூடநம்பிக்கைகளுக்கு எதிராக, சுயமரியாதை திருமணத்துக்கு சார்பாக, விதவை மறுமணத்துக்கு ஆதரவாக இங்கு தீர்மானங்கள் நிறைவேற்றப்பட்டன. சுயமரியாதை இயக்கத்தின், திராவிட இயக்கத்தின் வளர்ச்சியிலும், தமிழக வரலாற்றிலும் இந்த மாநாடு முக்கியம் பெறுகிறது. சென்னை மாகாணத்தின் முதல்வராக இருந்த ப. சுப்பராயன் இதனைத் திறந்து வைத்து சிறப்புரை ஆற்றினார். இம்மாநாட்டில் ஈ. வே. ராமசாமி நாயக்கர் தன் பெயரில் இருந்த “நாயக்கர்” என்ற சாதிப் பட்டத்தை துறந்து ஈ. வே. ராமசாமி என்று தன் பெயரை மாற்றினார்.
மேற்கோள்கள்
பகுப்பு:1929 தமிழ் மாநாடுகள் பகுப்பு:இந்தியாவில் தமிழ் மாநாடுகள் பகுப்பு:திராவிட இயக்கம்
பராசர பட்டர்
பன்னிரண்டாவது நூற்றாண்டின் முன்பாதியில் ஸ்ரீராமானுசரால் தெரிந்தெடுக்கப்பட்டு அவர் காலத்திலேயே வைணவ ஆச்சாரியாராக ஆக்கப்பட்டவர் பராசர பட்டர் என்ற சிறந்த வைணவர். வைணவ குருபரம்பரை ஏடுகள் பராசரரைப்பற்றி நிறையவே சொன்னாலும் அவைகளுக்குள் சில மாறுபட்ட கருத்துகள் நிலவுகின்றன. அவருடைய காலம் 1078 - 1175 என்று ஒரு சாராரும் 1123 - 1151 என்று வேறொரு சாராரும் கூறுவர்.
பெயர் காரணம்
சுபகிருத் என்ற தமிழ் ஆண்டில் வைகாசி மாதம் அனுஷ நட்சத்திரம் கூடிய நாளில், இராமானுசரின் முதன்மை சீடரான கூரத்தாழ்வாரின் மூத்த மகனாக பிறந்தார். இளையவர் வேத வியாச பட்டர். குருபரம்பரையில் இவருடைய பிறப்பைப் பற்றிச் சொல்லப்படும் கதை வெகு சுவையானது. ஸ்ரீரங்கத்தில் தன் வழக்கப்படி பிட்சைக்காக செல்லவேண்டிய கூரத்தாழ்வான் கொடு மழையால்  வெளியில் போகமுடியாமல் இருந்தார். அவரும் அவருடைய மனைவியார் ஆண்டாளும் அன்று பட்டினி. ஆனால் அவர்கள் பக்தியுடன் போற்றி வந்த அரங்கநாதப் பெருமாள் (ஸ்ரீரங்கம் கோயிலின் மூலவர்) அவர்கள் பட்டினி கிடப்பதைப் பொறுக்காமல் அசரீரியாக கோயிலின் பட்டர் உத்தமநம்பி என்பவர் மூலம் அவர்களுக்கு உணவு அனுப்பி வைத்தார். அதில் மூன்றில் ஒரு பங்கை தான் உண்டு மீதி இரண்டு பங்கை தன் மனைவியான ஆண்டாளை உண்ணச் செய்தார் ஆழ்வார். காலக்கிரமத்தில் ஆண்டாள் இரு மகவை ஈன்றெடுத்தாள். இராமானுசர் தன் குருவான ஆளவந்தாருக்கு செய்துக்கொடுத்த இரண்டாம் வாக்கின்படி விஷ்ணுப்புராணம் பாடிய பராசர முனிவரின் பெயரும், பாகவதம் பாடிய வேதவியாசரின் பெயரும் விளங்குவண்ணம் கூரத்தாழ்வரின் மக்களுக்குள் முதலாமவருக்கு "பராசர பட்டர்" என்றும், இளையவருக்கு "வேத வியாச பட்டர்" என்றும் பெயரிட்டார்.
ஸர்வக்ஞ பட்டரின் ஆசிர்வாதம்
நான்கு வயது சிறுவனாக இருக்கும்போது தெருவில் விளையாடிக்கொண்டிருந்தான் பராசரன். ஸர்வக்ஞ பட்டர் என்ற முதிர்ந்த வைணவப் பெரியாரொருவர் பல்லக்கில் ஊர்வலமாகப் போய்க் கொண்டிருந்தார். கூட வந்தவர்கள் அவருடைய புலமையையும் எல்லாமறிந்த வல்லமையையும் புகழ்ந்து பேசிக்கொண்டே வந்தனர். இதையெல்லாம் பார்த்தும் கேட்டும் விளையாடிக்கொண்டிருந்த சிறுவன் பராசரன் கையில் ஒரு பிடி மணலை எடுத்தான். பல்லக்கில் இருந்த பெரியார் முன் சென்று 'உமக்கு எல்லாம் தெரியுமாமே, இந்தப் பிடி மணலில் எவ்வளவு மண் இருக்கிறது என்று சொல்லமுடியுமா?' என்று கேட்டானாம். ஸர்வக்ஞப் பட்டர் திகைத்துப் போனார். அவரிடம் பதிலில்லை என்பதை உணர்ந்த பட்டர் 'கைப்பிடி மண்' என்று தன் கேள்விக்கான பதிலை உரைத்தான். தன் தவற்றை உணர்ந்த ஸர்வக்ஞ பட்டர் பையனைக் கட்டித் தழுவி அவனை மனமார ஆசீர்வதித்துவிட்டுச் சென்றாராம்.
கல்வியும் தேர்ச்சியும்
வடமொழி நூல்களையும் மற்ற எல்லா சாஸ்திரங்களையும் தந்தையிடமிருந்தும் மற்றும் தன்னுடைய குருவான எம்பார் இடமிருந்தும் கசடறக் கற்றார். எம்பார் என்பவர் இராமானுசராலேயே துறவறம் கொடுக்கப் பெற்று, 'மந்நாதர்' என்று வடமொழியிலும் அதற்குரிய தமிழ்ச்சொல்லான 'எம்பெருமானார்' என்று தமிழிலும் பெயர் சூட்டப்பட்டவர். அத்தமிழ்ப் பெயரின் சுருக்கம் தான் 'எம்பார். ஜகந்நாதக்ஷேத்திரத்திலுள்ள புகழ்பெற்ற வைணவ மடம் அவர் பெயரைத் தாங்குகின்றது. வைணவ ஆழ்வார்களுடைய பிரபந்தங்களையெல்லாம் கற்றபோது பராசரர் அவைகளில் பொதிந்திருந்த இன்னிசையினாலும் கருத்தாழம், திருவன்பு இவைகளினாலும் ஈர்க்கப்பட்டு பகலிரவு பாராமல் அவைகளுடனேயே தன் நேரத்தைக்கழித்தார். அவருடைய கல்வித் திறனையும் அவர் அதை மற்றவர்களுடன் பகிர்ந்து கொள்ளும்போது அவருக்கிருந்த உற்சாகத்தையும் பார்த்து இராமானுசர் அவரையே வைணவத் தலைவராகவும் ஆக்கினார்.
பராசரர் இயற்றிய நூல்கள்
ஒன்பது நூல்கள் பராசரருடைய பெயரைத் தாங்குகின்றன. ஆனால் சிதையாமல் நமக்குக் கிடைத்திருப்பது கீழேயுள்ளவற்றில் முதல் ஐந்து தான்:
நம்மாழ்வாரைப்போற்றி இரு தமிழ் வெண்பாக்கள்
இவையிரண்டும் பராசரர் தமிழில் இயற்றியது:
துணைநூல்கள்
பகுப்பு:வைணவ அடியார்கள் பகுப்பு:பன்னிரண்டாம் நூற்றாண்டு இறப்புகள்
இணையப் போர்
இணையப் போர் (cyberwarfare) என்பது கணினிகள், பிணையம் (networks) ஆகியவற்றை இலக்காகக் கொண்டு செயல்படுகிறது. இது இணையத் தாக்குதல், உளவு மற்றும் நாசவேலை அச்சுறுத்தல் தொடர்பான தாக்குதல் மற்றும் தற்காப்பு நடவடிக்கைகளை ஈடுபடுத்துகிறது. இத்தகைய நடவடிக்கைகளை "போர்" என அழைக்கப்படலாமா என்பது குறித்து சர்ச்சை எழுந்துள்ளது. ஆயினும்கூட, நாடுகள் தங்கள் திறன்களை வளர்த்து வருகின்றன, இணையப்போரில் குற்றவாளி, பாதிக்கப்பட்டவர் அல்லது இருவரும் ஈடுபடுகின்றன.
வரையறை
இணையப்போர் என்பது தேசிய நாட்டினால் ஏற்படும் சேதங்கள் அல்லது இடையூறுகளை ஏற்படுத்தும் நோக்கத்திற்காக மற்றொரு நாட்டின் கணினிகள் அல்லது பிணையத்தில் ஊடுருவிச் செயல்படுவது' 'என வரையறுக்கப்பட்டுள்ளது.
ஆனால் மற்ற வரையறைகளில் பயங்கரவாத குழுக்கள், நிறுவனங்கள், அரசியல் அல்லது சித்தாந்த தீவிரவாத குழுக்கள், கொந்தர்கள் மற்றும் சர்வதேச குற்றவியல் அமைப்புக்கள் போன்ற அரச சார்பற்றவர்களையும் உள்ளடக்கியிருக்கிறது.
மேற்கோள்கள்
பகுப்பு:கணியக்குற்றம் பகுப்பு:இணையம் பகுப்பு:இராணுவத் தொழினுட்பம்
அமீதா சிங்
அமீதா சிங் (Ameeta Singh) (பிறப்பு 4 அக்டோபர் 1962 ) அமிதா குல்கர்னியாக பிறந்த இவர் இந்தியாவின் உத்தரபிரதேச மாநிலத்தைச் சேர்ந்த அரசியல்வாதி ஆவார். இவர் முன்பு தேசிய இறகுப்பந்தாட்ட வீரராக இருந்தார். இவர் அமேதி/சுல்தான்பூர் மாவட்டத்தில் உள்ள மாவட்டப் பேரூராட்சியின் தலைவராக இருந்துள்ளார். உத்தரபிரதேச சட்டமன்றத்தில் அமேதி சட்டமன்றத் தொகுதிக்கு மூன்று முறை சட்டமன்ற உறுப்பினராகவும் தேர்ந்தெடுக்கப்பட்டார். இவர் உத்தரபிரதேச மாநில அமைச்சராக இருந்துள்ளார். தற்போது தில்லி இறகுப்பந்தாட்டச் சங்கத்தின் தலைவராக உள்ளார். மேல்ய்ம், தில்லி மாநிலத்திற்கான சர்வதேச போட்டியாளர்களை உருவாக்கும் நோக்கில் பணியாற்றுகிறார்
இவர், நேரு-காந்தி குடும்பத்திற்கு நெருக்கமானவரும், அமேதியின் பாரதிய ஜனதா கட்சியைச் சேர்ந்த அரசியல்வாதியும் அமேதியின் முன்னாள் அரச குடும்பத்தின் தத்தெடுப்புமான சஞ்சய் சிங் என்பவரை மணந்தார்.
ஆரம்ப கால வாழ்க்கை
அமீதா சிங் 4 அக்டோபர் 1962 இல் பிறந்தார். இவர் 1970களில் இறகுப்பந்தாட்ட விளையாட்டில் தேசிய வாகையாளானார். 1984ஆம் ஆண்டில், இவர் தனது வெற்றிகரமான விளையாட்டு வாழ்க்கையில் பங்கெடுத்த மற்றொரு தேசிய வாகையாளரான சையத் மோடியை மணந்தார். 1988 இல் சையத் மோடி சுட்டுக் கொல்லப்பட்டபோது இவர்களின் திருமணம் முடிந்தது. நடுவண் புலனாய்வுச் செயலகம் அமீதாவும் சஞ்சயும் ஒரு உறவில் இருப்பதாகக் குற்றம் சாட்டியது. ஆனாலும், இவர்கள் அனைத்து குற்றச்சாட்டுகளிலிருந்தும் விடுவிக்கப்பட்டனர். இருப்பினும் அந்த நேரத்தில் சஞ்சய் இன்னும் திருமணம் செய்து கொண்டார். சஞ்சயின் முதல் மனைவி கரிமாவின் விவாகரத்துக்கு ஏற்பட்ட ஒரு சட்ட சவால் 1998இல் இந்திய உச்ச நீதிமன்றத்தால் தள்ளுபடி செய்யப்பட்டது. இருப்பினும் தம்பதியினர் தாங்கள் சட்டப்பூர்வமாக திருமணம் செய்ததன் மூலம் பிறந்த மூன்று குழந்தைகளைத் தவிர, சஞ்சய் அமீதாவின் மகளை சட்டப்படி தத்தெடுத்துள்ளார். சையத் மோடியின் இறப்புக்கு இரண்டு மாதங்களுக்கு முன்பு அமீதாவுக்கு மகள் பிறந்தார்.
அரசியல் வாழ்க்கை
2012 ஆம் ஆண்டில், நடந்த மாநில சட்டமன்றத் தேர்தலின் போது அமேதி தொகுதியில் காங்கிரசு வேட்பாளராக அமீதா நின்றார். இவர் சமாஜ்வாடி கட்சியின் காயத்ரி பிரஜாபதியிடம் தோற்றார். பின்னர், சுல்தான்பூர் மக்களவைத் தொகுதியில் இந்திய நாடாளுமன்றத்துக்கு 2014இல் நடந்த தேர்தலில் காங்கிரசு வேட்பாளராக போட்டியிட்டார். ஆனால் மூன்றாவது இடத்தையே பிடித்தார். பாஜகவின் வருண் காந்தி வெற்றியாளராக இருந்தார்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:1962 பிறப்புகள்
அக்ரகாரத்தில் கழுதை
அக்ரகாரத்தில் கழுதை 1977 ஆம் ஆண்டு வெளிவந்த தமிழ்த் திரைப்படமாகும். ஜோன் ஆப்ரஹாம் இயக்கத்தில் வெளிவந்த இத்திரைப்படத்தில் எம். பி. ஸ்ரீனிவாசன், சுவாதி மற்றும் பலரும் நடித்துள்ளனர்.
அக்ரஹாரத்தில் கழுதை 1977-ம் ஆண்டு வெளியான தமிழ் திரைப்படமாகும். தமிழ் சினிமாவின் முன்னோடியான நியோ ரியலிச திரைப்படங்களின் வரிசையில் அக்ரஹாரத்தில் கழுதை படத்துக்கு இடமுண்டு. மலையாள சிறுகதையாசிரியரும் பூனா திரைப்படக் கல்லூரியில் பயின்ற திரைக்கதை எழுத்தாளருமான ஜான் ஆபிரஹாம் இயக்கிய ஒரே தமிழ்த் திரைப்படம் இது. தமிழ் இலக்கியப் பரப்பில் கவனிக்கத் தக்க கலை விமர்சகரான வெங்கட் சாமிநாதன் இந்தப் படத்துக்குத் திரைக்கதை எழுதினார்.
சிறந்த படத்துக்கான தேசிய விருதுபெற்றது இப்படம். 70களின் தமிழ் கிராமம் ஒன்றில் கதை நிகழ்கிறது. சென்னை மாநகரில் கல்லூரிப்பேராசியராக பணியாற்றும் கதையின் நாயகன், தாயை இழந்து நிராதரவாக விடப்படும் கழுத்தைக் குட்டி ஒன்றை தனது செல்ல விலங்காக வளர்க்கத் தொடங்குகிறார். ஆனால் மாநகரில் தொடர்ந்து கழுதையை வளர்க்கமுடியாதபடி அவரை நெருக்கடிகள் அழுத்துகின்றன. எனவே கிராமத்திலிருக்கும் தனது அக்ரஹாரதுக்கு (பிராமணர் வாழும் தெரு) கழுத்தை அழைத்து வருகிறார். அங்கே வசித்துவரும் தன் பெற்றோரின் கண்காணிப்பில் கழுதையைக் பராமரிக்கும் பொறுப்பை ஒரு வாய்பேசவியலாத பெண்ணிடம் ஒப்படைத்து திரும்புகிறார். ஆச்சார அனுஷ்டானங்களும் பழமைவாதமும் மிக்க அந்த அக்ரஹாரம் கழுதையின் வரவை எப்படி எதிர்கொள்கிறது என்பதுதான் திரைக்கதை.
புற இணைப்புகள்
பகுப்பு:1977 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விலங்குகளைப் பற்றியத் திரைப்படங்கள்
தாளநத்தம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீலப்புட்டி வேதிவினை
நீலப்புட்டி வேதிவினை (Blue bottle experiment ) என்பது ஒரு வகையான வேதியியல் செயல்விளக்கச் சோதனையாகும். குளுக்கோஸ், சோடியம் ஐதராக்சைடு, மெத்திலீன் நீலநிறமி மற்றும் சிறிதளவு காற்று கரைந்துள்ள நீர்மக் கரைசல் ஒரு மூடிய புட்டிக்குள் எடுத்துக் கொள்ளப்படுகிறது. குடுவையை அசைத்துக் கலக்கும் பொழுது நீலநிறமாக மாறும் கரைசல் சிறிது நேரத்திற்குப்பின் நிறமற்ற கரைசலாக மாறிவிடுகிறது. மறுபடியும் இவ்வாறு குடுவையை அசைத்து அசைத்துக் கலக்கினால் நீலநிறம் தோன்றுவதும் மறைவதும் தொடர்கிறது. ஆய்வகச் சோதனைகள் செய்துகற்க இந்தச்சோதனை ஒரு உன்னதமான வேதியியல் பரிசோதனையாகும். குளுக்கோசைத் தவிர மற்ற குறைக்கும் சர்க்கரைகள் மற்றும் குறைக்கும் சாயங்களை இச்சோதனைக்குப் பயன்படுத்த முடியும். உன்னதமான இவ்வேதிவினையில் ஈடுபடும் கரைசலில் குளுக்கோஸ், சோடியம் ஐதராக்சைடு, மெத்திலீன் நீலநிறமி மற்றும் சிறிதளவு காற்று ஆகியவை கரைந்துள்ளன. முதல்படி நிலையில் குளுக்கோஸ் சோடியம் ஐதராக்சைடு காரத்துடன் வினைபுரிந்து ஈனொலேட்டு அயனி உருவாகிறது. அடுத்த இரண்டாவது நிலையில் ஈனொலேட்டு அயனி மெத்திலீன் நீலநிறமியுடன் ஆக்சிசனேற்ற ஒடுக்கவினையில் ஈடுபடுகிறது. குளுக்கோஸ் குளுக்கோனிக் அமிலமாக ஆக்சிசனேற்றம் அடைந்து அந்தக் காரக் கரைசலில் சோடியம் குளுக்கோனேட் வடிவில் காணப்படுகிறது. மெத்திலீன் நீலமானது குறைக்கப்பட்டு நிறமற்ற லியூக்கோ மெத்திலீன் நீலமாக மாறுகிறது. இங்கு போதுமான அளவுக்கு ஆக்சிசன் இருக்கும் பட்சத்தில் லியூக்கோ மெத்திலீன் ஆக்சிசனேற்றம் செய்யப்பட்டு மீண்டும் நீலநிறம் தோன்றுகிறது. குடுவையை அசைப்பதன் மூலமாக அங்கு ஆக்சிசனின் அளவை அதிகரிக்க முடிகிறது. அசைவு இல்லா நிலையில் ஆக்சிசனின் அளவு குறைந்து மீண்டும் ஒடுக்கவினை நிகழ்கிறது. குளுக்கோசில் நிகழும் வினை முதல்நிலை வினை வகையாகவும் மெத்திலீன் நீலம் மற்றும் ஐதராக்சைடுகள் ஆக்சிசனில் சுழிநிலை வினை வகையாகவும் நிகழ்கின்றன. சோடியம் குளுக்கோனேட் தவிர மற்ற ஆக்சிசனேற்ற குளுக்கோஸ் பொருட்கள் குளூக்கோசொன், குளூக்கோனோனேட்டு போன்றவைகளாகும். குளூக்கோனோனேட்டு இறுதியாக குளூக்கோனோனிக் அமிலமாக மாறுகிறது
வெளிப்புற இணைப்புகள்
.
பகுப்பு:வேதி வினைகள் பகுப்பு:வேதியியல் வகுப்பறை சோதனைகள் பகுப்பு:காணொளிக் கோப்பு உள்ள கட்டுரைகள்
ஆடுதுறை - 38 (நெல்)
ஏ டி டீ 38 (ADT 38) என்பது; 1989 ஆம் ஆண்டு அறிமுகப்படுத்தப்பட்ட மத்தியக் கால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 1529 - 680 - 3 - 2 (IR-1529-680-3-2) என்ற நெல் இரகத்தையும், ஐ ஆர் - 443252 - 6 - 4 (IR-443252-6-4) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும்.
புற இணைப்புகள்
பகுப்பு:நெல் வகைகள்
மன்னார்க் கோட்டை
வரலாறு
யாழ்ப்பாண இராச்சியத்தின் ஒரு பகுதியாக இருந்த மன்னார்த்தீவை 1560 ஆம் ஆண்டில் போத்துக்கீசர் கைப்பற்றிக்கொண்டனர். போத்துக்கீசர் கைப்பற்றிய யாழ்ப்பாண இராச்சியத்தின் முதல் நிலப்பகுதி இது. இங்கே அவர்கள் தமது கோட்டை ஒன்றைக் கட்டினர். 1658 ஆன் ஆண்டில் ஒல்லாந்தர் யாழ்ப்பாணத்தின்மீது படையெடுப்பதற்கு முன்னர் மன்னார்த்தீவைக் கைப்பற்றினர்.
அமைப்பு
மன்னார்க் கோட்டை சதுர வடிவமானது. இதன் பக்கங்கள் வடக்கு, கிழக்கு, தெற்கு, மேற்கு ஆகிய திசைகளை நேராக நோக்கியிருக்கும்படி அமைந்துள்ளன. கோட்டையின் நான்கு மூலைகளிலும் கொத்தளங்கள் அமைக்கப்பட்டுள்ளன.
இவற்றையும் பார்க்கவும்
பகுப்பு:இலங்கையில் உள்ள கோட்டைகள் பகுப்பு:இலங்கையில் குடியேற்றவாதக் கட்டிடங்கள் பகுப்பு:இலங்கையின் தொல்லியற்களங்கள்
பல்தேவ் தாசு பிர்லா
வலது|thumb| காந்தி 1938 [[தில்லி|தில்லியில் உள்ள இலட்சுமிநாராயணன் கோயிலை பிர்லா குடும்பத்துடன் திறந்து வைத்தார் ]] பல்தேவ் தாசு குப்தா பிர்லா (Baldeo Das Birla) இவர் ஓர் இந்திய தொழில்முனைவோரும், அறக்காரியங்களை செய்தவருமாவார். கொல்கத்தா மருத்துவக் கல்லூரியை நிறுவுவதில் இவரது பங்கிருந்தது. மேலும் தில்லியில் உள்ள பிர்லா மந்திர் என்றழைக்கப்படும் இலட்சுமிநாராயணன் கோயிலை நிறுவினார். இது மகாத்மா காந்தியால் 1939 இல் திறக்கப்பட்டது.
தேவக இராச்சியம்
தேவக இராச்சியம் (Davaka kingdom) இந்தியத் துணைக்கண்டத்தின் தற்கால மத்திய அசாம் பகுதியில் விளங்கியது. சமுத்திரகுப்தரின் அலகாபாத் தூண்களில் பொறிக்கப்பட்ட கல்வெட்டு குறிப்புகள் மூலம், குப்தப் பேரரசின் ஐந்து எல்லை நாடுகளில் ஒன்றாக, பரத கண்டத்தின் கிழக்குப் பகுதியில் பிராமணர்கள் ஆண்ட தேவக இராச்சியம் இருந்தது என அறியப்படுகிறது. தற்கால இந்திய மாநிலமான அசாமின் நகாமோ மாவட்டம், தேவக இராச்சியத்துடன் தொடர்புறுத்தி வரலாற்று ஆய்வாளரான  ''என். கே பட்டாசாலி'' குறிப்பிடுகிறார்.
பல்தேவ் தாசு பிர்லா
வணிகம்
பிரித்தன் சீனாவுடன் அபினி வர்த்தகம் செய்தபோது, சிவ நாராயணன் பிர்லாவின் வளர்ப்பு மகனான இவர், இந்த வாய்ப்பைப் பயன்படுத்தி மற்ற வர்த்தகர்களுடன் கூட்டாக சரக்குக் கப்பல்களை சீனாவுக்கு அனுப்பி அபினி வர்த்தகத்தில் ஈடுபட்டார். 1887 ஆம் ஆண்டில், இவர் தனது வணிகத்தை கொல்கத்தாவில் அமைத்த்துக் கொண்டார்.
தனிப்பட்ட வாழ்க்கை
இவரது பேரன் யாஷ் பிர்லா எழுதிய ஒரு புத்தகத்தில், இவருக்கு ஆங்கிலேயர்களால் ராஜா என்று பெயரிடப்பட்டதாக தெரிவிக்கிறார். இவரும், இவரது மனைவியும் ஆழ்ந்த மதநம்பிக்கை கொண்ட எளிய மனிதர்கள் என்று புத்தகம் மேலும் கூறுகிறது.
தேவக இராச்சியம்
வரலாறு
கி பி நான்காம் நூற்றாண்டில் காமரூப பேரரசின் மேற்கு எல்லை நாடாக தேவக இராச்சியம் இருந்ததாக,  சமுத்திரகுப்தரின் அலகாபாத் தூண்களில் பொறிக்கப்பட்ட கல்வெட்டு குறிப்புகள் மூலம் அறிய முடிகிறது. கி பி ஆறாம் அல்லது ஏழாம் நூற்றாண்டில் தேவக இராச்சியம் காமரூபப் பேரரசில் இணைக்கப்பட்டதாக கணக் லால் பருவா  (1933) போன்ற வரலாற்று அறிஞர்கள் கருதுகிறார்கள். ''பி. என். புரி   (1968) மற்றும்  பி. சி. சௌத்திரி'' (1959) போன்ற வரலாற்றாளர்கள் ஐந்தாம் நூற்றாண்டின் முதற்பகுதியில், தேவக இராச்சியத்தின் மன்னர் கல்யாண வர்மன் (422-446) காலத்தில் காமரூபப் பேரரசில் உள்வாங்கப்பட்டதாக கருதுகிறார்கள்.
பல்தேவ் தாசு பிர்லா
தனிப்பட்ட வாழ்க்கை
இவருக்கு ஜுகல் கிசோர், இராமேசுவர் தாசு, கன்சியாம் தாசு பிர்லா, பிரஜ் மோகன் பிர்லா என்ற நான்கு மகன்கள் இருந்தனர்.
தேவக இராச்சியம்
ஆதார நூற்பட்டியல்
பகுப்பு:முன்னாள் முடியாட்சிகள் பகுப்பு:அசாம் வரலாறு பகுப்பு:பிராமண அரச மரபுகள்
பல்தேவ் தாசு பிர்லா
தனிப்பட்ட வாழ்க்கை
இவருக்கு 1917 இல் ராவ் பகதூர் பட்டம் வழங்கப்பட்டது. 1920 ஆம் ஆண்டில், இவர் வணிகத்திலிருந்து ஓய்வு பெற்றார். மேலும் மதப் படிப்பைத் தொடர வாரணாசியில் வாழத் தொடங்கினார். 1925 ஆம் ஆண்டில், தும்ரான் மகாராஜாவால் இவருக்கு "ராஜா" என்ற பட்டம் வழங்கப்பட்டது. வாரணாசி இந்து பல்கலைக்கழகம் இவருக்கு இவருக்கு கௌரவ முனைவர் விருதும் வழங்கியது. .
மேற்கோள்கள்
பகுப்பு:1956 இறப்புகள் பகுப்பு:1863 பிறப்புகள்
வடக்கு கிழக்கு வழித்தடம்
வடக்கு கிழக்கு வழித்தடம் சிங்கப்பூர் துரிதக் கடவு சேவையின் மூன்றாவது வழித்தடமாகும். இதுவே உலகின் இரண்டாவது நீளமான சுரங்க தானியங்கி வலித்தடமாகும். தற்பொழுது இத்தடத்தின் நீளம் 20 கிலோமீட்டர். இதன் தொடக்க நிலையத்தில் இருந்து கடைசி நிலையம் செல்ல 32 நிமிடங்கள் ஆகின்றது. இந்த வழித்தடத்தின் நிறம்  செவ்வூதா  ஆகும். இந்த தடத்தின் சேவையை எஸ் பி எஸ் வழங்குகிறது.
இதன் பெயர் காட்டுவது போல், இந்த வழித்தடம் சிங்கப்பூரின் வடக்கையும் கிழக்கையும் ஒன்றிணைக்கிறது.இடையில் டோபி காட் ரயில் நிலையத்தில், வடக்கு தெற்கு வழித்தடம் உடனான சந்திப்பு உள்ளது.கிழக்கு மேற்கு வழித்தடம் உடனான சந்திப்பு ஊட்ரம் பார்க் ரயில் நிலையத்தில் உள்ளது.வட்டப்பாதை வழித்தடத்திற்கு மாற விரும்புவோர், டோபி காட் மற்றும் சிராங்கூன் ஆகியவற்றில் உள்ள சந்திப்புகளை பயன்படுத்தலாம்.
வெளியிணைப்புகள்
பகுப்பு:சிங்கப்பூரில் இரும்புவழிப் போக்குவரத்து
பல்வகை ஆளுமை நோய்
பல்வகை ஆளுமை நோய் (multiple personality disorder) என்பது மிக அரிதான மன நோயாகும்.
தி அட்டேக்ஸ் ஆப் 26/11 (திரைப்படம்)
'"தி அட்டேக்ஸ் ஆப் 26/11' அல்லது 26/11 தாக்குதல்கள் (ஆங்கிலம்: The Attacks of 26/11) இது ஒரு குற்றவியல் - பரபரப்பூட்டும் பாலிவுட், இந்தித் திரைப்படம் ஆகும். இத் திரைப்படமானது நவம்பர் 26, 2008 ஆம் ஆண்டு மும்பைத் தாக்குதல் சம்பவத்தை அடிப்படையாகக் கொண்டு இயக்கப்பட்டுள்ளது. இத்திரைப்படத்தை ராம் கோபால் வர்மா இயக்கத்தில் நானா படேகர், சஞ்சீவ் ஜெய்ஷ்வல் மற்றும் பலர் நடித்துள்ளனர். இத்திரைப்படம் மார்ச் 1, 2013 ஆம் ஆண்டு உலகம் முழுவதும் வெளியானது.
பல்வகை ஆளுமை நோய்
நோயின் இயல்புகள்
பல்வகை ஆளுமை நோய் உலகின் மிகவும் அரிதான மன நோய். பெண்கள்தான் இந்த நோய் பாதிப்புக்கு அதிகம் உள்ளாவதாக கூறப்படுகிறது. இந்த நோய் பாதிப்புக்கு உள்ளானவர்கள் ஒவ்வொரு ஆளுமைக்கும் தனித்த சிந்தனை,தனி அடையாளம் கொண்டிருப்பார்கள். இவர்களால் இரகசியம் காப்பது இயலாத காரியமாக இருக்கும்.
தி அட்டேக்ஸ் ஆப் 26/11 (திரைப்படம்)
கதை விளக்கம்
நவம்பர் 26, 2008 ஆம் ஆண்டு பாகிஸ்தானைச் சேர்ந்த தீவிரவாதி அஜ்மல் கசாப்புடன் பத்து பயங்கரவாதிகளுடன் கடல் வழியாக, மும்பைக்குள் ஊடுருவி, சத்திரபதி சிவாசி தொடருந்து நிலையம், தாஜ் தங்குவிடுதி, ஒபராய் தங்குவிடுதி மற்றும் லியோபோல்ட் கஃபே உள்ளிட்ட இடங்கள் தாக்கப்பட்டது. இதில் 166 பேர் பலியானார்கள். இச்சம்பவத்தை மையப்படுத்தி ராம் கோபால் வர்மா அவர்கள் இப்படத்தை இயக்கியுள்ளார். மேலும் இச்சம்பவத்தை நேரில் பார்த்தவர்கள், காவல் துறை அறிக்கைகள், நீதி மன்றத் தீர்ப்பு, மற்றும் சம்பவத்தால் பாதிக்கப்பட நபர்கள் அளித்த தகவல்கள் ஆகியவை திரைக் கதைக்கு கருவூலமாக அமைந்ததுள்ளது. மேலும் இப்படத்தை ஆராய்ந்த மத்திய திரைப்பட தணிக்கைக் குழு இப்படத்தில் உள்ள காட்சிகள் அனைத்தும் திரைப்படத்திர்க்கு முக்கிய உயிரோட்டமாக அமைந்திருப்பதால் இதில் எந்தக் காட்சியையும் நீக்காமல் அப்படியே அனுமதித்துள்ளது. ஆனால் இப்படத்திர்க்கு வயது வந்தவர்களுக்கு மட்டும் (A (Adult)) என்ற முத்திரைச் சான்றிதழ் வழங்கியுள்ளது. மேலும் தீவிரவாதி அஜ்மல் கசாப் வேடத்தில் சஞ்சீவ் ஜெய்ஸ்வால் நடித்துள்ளார். இணை காவல்துறை ஆணையராக நானா படேகர் நடித்துள்ளார்.
பல்வகை ஆளுமை நோய்
தொடர்பறு அடையாளப் பாதிப்பு
தொடர்பறு அடையாளப் பாதிப்பு (Dissociatiative identity disorder) என்பது இந்த பாதிப்பின் இன்னொரு அம்சம். இந்த நோயைத் துவக்க நிலைநில் கண்டறிய இயலும். பல்வகை ஆளுமை நோய்பாதிப்பு நொடக்க நிலையில் உள்ளவர்கள், பேசும்போது தன்னையே வேறு ஒரு நபர்போலப் பாவித்து பேசுவார். பல விசயங்களை நினைவிலிருந்து மறந்துவிடுவார். காலமறதி ஏற்படும். அதாவது இரண்டு காலகட்டத்திலும் குறிப்பிட்ட சில நாட்களை மறந்துவிடுவார்கள். திடீரென வெகுதூரம் பயணித்து ஒரு புதிய இடத்திற்கு சென்று, அங்கு ஒரு புதிய மனிதன் போல வாழ்ந்து கொண்டிருப்பார்.
தி அட்டேக்ஸ் ஆப் 26/11 (திரைப்படம்)
வெளியிணைப்புகள்
தி அட்டேக்ஸ் ஆப் 26/11 திரைப்படத்தின் முதல் 7 நிமிடங்கள் கைபேசியின் யூடியூப்பில் காண்க
பகுப்பு:2013 இந்தித் திரைப்படங்கள் பகுப்பு:உண்மைத் திரைப்படங்கள்
பல்வகை ஆளுமை நோய்
திரைப்படத்தில்
அந்நியன் திரைப்படத்தில் கதாநாயகன் விக்ரம் இந்நோய் பாதித்தவராகக் கற்பனை கலந்து காட்டப்பட்டுள்ளது.
குறிப்புகள்
பகுப்பு:உளநோயியல்
பெருஞ்சேரல் இரும்பொறை, தகடூர் எறிந்தவன்
thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில் தகடூர் எறிந்த பெருஞ்சேரல் இரும்பொறை, பண்டைத் தமிழகத்தின் மூவேந்தர் மரபுகளில் ஒன்றான சேர வேந்தர்களின் மரபில் வந்தவன் இவன். இவனது தந்தையான செல்வக் கடுங்கோ வாழியாதனுக்குப் பின் சேர நாட்டின் அரசன் ஆனான். இவன் ஆழியாதனுக்கும், அவனது அரசியான பதுமன் தேவிக்கும் பிறந்தவன். சங்கத் தமிழ் இலக்கியமான பதிற்றுப்பத்தின் எட்டாம் பத்து இவன்மீது பாடப்பட்டது. அரிசில் கிழார் என்னும் புலவர் இதனைப் பாடியுள்ளார்.
தகடூர் மீது படையெடுத்து அதன் மன்னன் அதியமானை வென்றதன் மூலம் இவனுக்குத் 'தகடூர் எறிந்த' என்னும் சிறப்புப்பெயர் வழங்கியது. இதனையொட்டியே தகடூர் யாத்திரை என்னும் தனி நூலும் எழுந்தது. களைப்பு மிகுதியால் முரசு கட்டிலில் ஏறித் துயில் கொண்டு விட்ட மோசிகீரனார் என்னும் புலவர், துயில் கலையும் வரை, கவரி வீசினான் இவன், என்று புகழப்படுகிறான் ..
கருவூரைச் சேர நாட்டின் தலைநகர் ஆக்கியவன் இவன் என்றும் கருதப்படுகிறது.
இவனை ஆகிய வேறு பெயர்களிலும் குறிப்பிடுகின்றனர்.
வரலாறு
அரிசில் கிழார் இவனைப் பாடிய 10 பாடல்கள், 'பதிற்றுப்பத்து' நூலில், 8-ம் பத்தாக உள்ளன.
உசாத்துணைகள்
பகுப்பு:சங்ககாலச் சேரர் பகுப்பு:இந்திய அரசர்கள் 8
ஆதிநத்தம் கொளக்கார மாரியம்மன் கோயில்
ஆதிநத்தம் கொளக்கார மாரியம்மன் கோயில் தமிழ்நாட்டில் கரூர் மாவட்டம், ஆதிநத்தம் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் கொளக்கார முத்தையன், மாரியம்மன் சன்னதிகளும், குதிரை விநாயகர் கன்னிமார் துர்க்கை, சுப்பிரமணியன், ஆஞ்சநேயர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் காப்புக்கட்டு திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சங்ககாலத் தமிழக நாணயவியல்
தமிழக வரலாற்றைக் கணிப்பதற்கும் நிறுவுவதற்கும் கல்வெட்டியல் துறைக்கு அடுத்து நாணயவியல் துறையின் பங்கு கூடுதலானது. அதிலும் சங்க காலம் தொட்டு வழங்கி வந்த மூவேந்தர் முத்திரைக் காசுகளும், பெருவழுதி நாணயம், செழியன் காசு போன்ற பாண்டியர் மன்னர்களின் காசுகளும் பெரும்பங்காற்றுவன. மூவேந்தர், குறுநில மன்னர்கள் போன்றோர் வெளியிட்ட நாணயங்கள் மூலம் தமிழக வரலாற்றையும் பொருளாதாரத்தையும், மற்ற மாநில மன்னர்களின் நாணயங்கள் தமிழகத்தில் கிடைத்ததைக் கொண்டு இந்தியப் பொருளாதார ஏற்றத்தாழ்வுகளையும் அறியலாம். தமிழகத்தில் கிடைத்த வேற்று நாட்டு மன்னர்களின் நாணயங்களையும் கடலோடிகளின் குறிப்புகளையும் கொண்டு பண்டைய இந்தியாவின் பண்டமாற்று முறைகளையும், பொருளாதார ஏற்றத்தாழ்வுகளையும் கணிக்க முடிகிறது. பண்டமாற்று முறை முடிவுக்குப்பின் சரியான மாற்றுப் பொருளாக நாணயங்களை ஏற்றுக்கொண்டார்கள். நாணயங்களை தங்கம், வெள்ளி, வெண்கலம், இரும்பு என அந்தந்த ஆட்சியாளரின் பொருளாதார நிலைக்கு ஏற்றவாறு அறிமுகப்படுத்தினர். அதைக் காலப்போக்கில் மெருகேற்றி அந்தந்த காலகட்டத்துக்கு ஏற்றவாறு வடிவமைத்தார்கள்.
விஷ்ணுகோப மகாதிராயன்
விஷ்ணுகோப மகாதிராயன் கங்க வம்சத்தின் 4|4வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் அரிவர்ம மகாதிராயனின் மகன் என்றும், என்கிறது கொங்கு தேச ராஜாக்கள் கையேட்டுப் பிரதி.
சங்ககாலத் தமிழக நாணயவியல்
மக்களிடையே புழங்கி வந்த நாணயங்கள், வரலாற்றுக் காலத்தை வரையறுக்க உதவும் சான்றுகள் ஆகின்றன. சங்க காலத்துக்கு முற்பட்ட காலத்து நாணயங்கள் கண்டறியப்படவில்லை. சங்க காலம் தொடங்கி கிடைத்துள்ள நாணயங்களில் சில பழம் பாண்டிய மன்னர்களுடையவை. அவை சதுர வடிவிலும், நீள் சதுர வடிவிலும் அமைந்துள்ளன. அவற்றின் ஒரு புறம் மீன் சின்னத்தையும், மறுபுறம் யானை அல்லது எருதின் சின்னத்தையும் பொறித்துள்ளனர். அவை கி. மு. ஐந்தாம் நூற்றாண்டு முதல் கி. பி. இரண்டாம் நூற்றாண்டு வரையிலான கால அளவுடையவை. மதுரை பழங்காநத்தம் பகுதியில் கோவலன் பொட்டல் எனுமிடத்தில் சங்க காலத்து நாணயங்கள் கிடைத்துள்ளன.